मरसिए दी मेरी गायकी दूरै दूरै तोड़ी मशहूर ही। बड्डे बड्डे उस्ताद मेरे सामनै मूंह नेहे खोली सकदे। इसै दी दौलत नवाब मलका किशोर दे मैह्लें तक औं जाई पुज्जी ही। हजूर नवाब ने मरसिया खोआनी लेई मेरी सराहना कीती ही। हर मुहर्रम उप्पर ‘सरकार शाही’ पासेआ मिगी मता किश मिलदा हा। सरकारी तौर उप्पर मरसिए गाने वालें दी चंदी च मेरा नां दर्ज हा। रातीं अमाम बाड़े च मातम करियै मिगी सरकारी मैह्ले च हाजरी भरनी पौंदी ही।